
Parlamentul  României

Camera  Deputaţilor
Comisia pentru Sănătate şi Familie
               Nr. 28/ 484 / 8 decembrie  2005

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.32/2005 pentru modificarea şi completarea Legii nr.263/2004 privind asigurarea continuităţii asistenţei medicale primare prin centrele de permanenţă ( PLX 409/2005), adoptat de către Senat în şedinţa din 22 septembrie 2005 şi  trimis comisiei  spre examinare,  în fond,  cu adresa nr.PLX 409  din 28 septembrie  2005. 


La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/384/6.10.2005, avizul Comisiei juridice, de disciplină şi imunităţi nr.PLX 409/7.10.2005, precum şi avizul Consiliului Legislativ nr.910 din 13.07.2005. 

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                Nr. 28/ 484 / 8 decembrie 2005 

R A P O R T

asupra  proiectului de Lege pentru aprobarea Ordonanţei Guvernului nr.32/2005 pentru modificarea şi completarea Legii nr.263/2004 privind asigurarea continuităţii asistenţei medicale primare prin centrele de permanenţă ( PLX 409/2005)
1. Cu adresa nr.PLX 409  din 28 septembrie 2005, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  proiectului de Lege pentru aprobarea Ordonanţei Guvernului nr.32/2005 pentru modificarea şi completarea Legii nr.263/2004 privind asigurarea continuităţii asistenţei medicale primare prin centrele de permanenţă ( PLX 409/2005).
La întocmirea raportului, comisia a avut în vedere avizul Comisiei pentru administraţie publică, amenajarea teritoriului şi echilibru ecologic nr.26/384/6.10.2005, avizul Comisiei juridice, de disciplină şi imunităţi nr.PLX 409/7.10.2005, precum şi avizul Consiliului Legislativ nr.910 din 13.07.2005.  
Proiectul de lege cuprinde prevederi privind crearea cadrului legal şi pentru direcţiile medicale din ministerele şi instituţiile cu reţea sanitară proprie de a înfiinţa centre de permanenţă acolo unde se consideră că este necesară asigurarea continuităţii asistenţei medicale primare. Modalitatea de decontare a activităţii desfăşurate de medicii din centrele de permanenţă este prevăzută în Contractul-cadru privind condiţiile acordării asistenţei medicale în cadrul sistemului de asigurări sociale de sănătate pe anul 2005.  
Proiectul de lege a soluţionat propunerile cuprinse în avizul Consiliului Legislativ.

Având în vedere că asigurarea continuităţii asistenţei medicale primare mai ales în localităţile izolate şi greu accesibile din domeniul rural, reprezintă un obiectiv al reformei sistemului sanitar, comisia propune Plenului Camerei Deputaţilor  spre dezbatere şi aprobare  proiectul de lege, care face obiectul raportului . 

2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 7.12.2005 , au fost prezenţi 17 deputaţi.

Raportul comisiei a fost adoptat în unanimitate.
4. Potrivit art.75 din Constituţia României, republicată şi art.86 alin.(3) din Regulamentul Camerei Deputaţilor, modificat şi completat prin Hotărârea Camerei Deputaţilor nr.34/2005, Camera Deputaţilor este Cameră decizională.
În urma dezbaterii, Comisia pentru sănătate şi familie propune Plenului  Camerei Deputaţilor admiterea proiectului de Lege pentru aprobarea Ordonanţei Guvernului nr.32/2005 pentru modificarea şi completarea Legii nr.263/2004 privind asigurarea continuităţii asistenţei medicale primare prin centrele de permanenţă ( PLX 409/2005) în forma adoptată de Senat.
                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.DR.SORIN PAVELIU

